જીવનસફરમાં આંચકા પચાવવાની શક્તિ, પરિસ્થિતિને સાચી રીતે સમજવાની સૂઝ, સત્ય પારખવાની ઉત્કંઠા, સહુ પ્રત્યે પ્રેમાળ વર્તન, પોતાનું કામ કે ધંધો ગમે તેવો નાનો-મોટો હોય પરંતુ તેમાં આનંદ પામવાની ટેવ, અંતરઆત્માના અવાજને સાંભળતા રહેવાનો અભ્યાસ, કડવા પ્રસંગને ભૂલી જવાની કૂનેહ, કોઈને પણ હિનભાવથી નહી જોવાની તટસ્થતા, સામેવાળાથી વધુ પડતા અંજાઈ નહી જવાની સજાગતા, આ અને બીજા કેટલાંક માપદંડ માણસના માનસિક આરોગ્ય સાથે સંબંધિત બની રહે છે.